Memoria

Departamento de Orientación

Curso ***2019/2020***

|  |  |
| --- | --- |
| Xefe/a de departamento: | |
| *Cristina Martínez Romero* | |
| Membros do departamento | |
| *Cándida Damota Picos*  *Mª Carmen Hermida García Inmaculada Fernández Bocelo*  *Juan Ramón Alonso García*  *Rafael Sánchez Veiga*  *Antonio José Rodríguez Rodríguez Alicia Vázquez Méndez*  *Rosa Mª Pazos García*  *Santiago Cadarso Vázquez* | *Eva Couce Cova*  *Rosa Ana Pita Louredo* |

|  |  |
| --- | --- |
| DEPARTAMENTO | ***Orientación*** |

**A) Introducción.**

Como anos pasados, esta Memoria tenta ser unha reflexión sobre a tarefa realizada polo Departamento de Orientación neste ano de traballo 19/20, ó tempo que constitúe unha avaliación xeral que sirva para tomar decisións de cara a que o vindeiro curso se leven a cabo as melloras que se estimen oportunas.

Na avaliación da programación pretendemos contrastar a práctica co Proxecto de Orientación realizado a principios do presente curso, e ver que cousas se fixeron e cales quedaron por facer, que aspectos xurdiron e non estaban contemplados no proxecto, etc. Polo tanto intentaremos esclarecer ata que punto se levaron a cabo as accións que nun principio se estableceron como prioritarias para este ano , así como os principais obstáculos e inconvintes que xurdiron ó intentar facelo.

Tamén exporemos aqueles aspectos máis destacados do funcionamento das aulas de apoio durante o curso.

Por último faremos as conclusións a destacar.

Evidentemente, este curso conta cunhas peculiaridades moi especiais debido a crise sanitaria e as súas consecuencias, polo que tamén incluiremos nesta memoria a adaptación feita na programación do departamento e unha memoria da mesma.

**B) Avaliación da programación.**

GRADO DE CONSECUCIÓN DAS ACCIÓNS PRIORITARIAS

+ Revisa-las necesidades do Departamento, e seguir dotándoo do material preciso para levar a cabo tarefas de avaliación psicopedagóxica, acción titorial, orientación académica, transición á vida adulta, completar o equipamento informático...

O presuposto do departamento para o ano natural 2020 (1000 euros) acababa de ser aprobado cando se decretou o estado de alarma e a interrupción das clases presenciais. En principio, polo tanto, o presuposto queda intacto de cara o primeiro trimestre do vindeiro curso.

+ Revisa-lo Plano de Acción Titorial e introducir as modificacións que se estimen oportunas

Unha vez concretada a planificación das sesións de titoría para o curso, se facilitou material cando foi solicitado e concretouse a metodoloxía. Algunhas das actividades concretas desenvolvidas antes da interrupción das clases foron:

Asotrame (asociación gallega de trasplantados de médula ósea) charla para o alumnado de 5º e 6º de EP e unha representación dun conto para o alumnado de Educación Infantil. 28 de febreiro ás 9:35 no comedor do colexio. E posteriormente a representación do conto en dúas quendas na biblioteca.

Charla das FFAA ó alumnado de 4º de ESO. 21 de xaneiro nas horas de titoría.

Proxecto en colaboración co Concello para mellorar a convivencia no centro. SUMAS. Contempla intervención co alumnado , profesorado e familias.

As charlas de Plan Director, os obradoiros de Quérote e os obradoiros coas familias tiveron que ser anulados.

Leváronse a cabo as charlas para 4º de ESO sobre os bacharelatos. Tamén fixemos a visita a IES onde lles interesa facer o bacharelato. Esta ano eses IES foron: IES Concepción Arenal, IES Telleiras e IES Leixa. Alí nos explicaron o funcionamento e organización de cada un e nos fixeron unha visita guiada. A valoración da saída foi boa.

. Asesoramento individualizado por parte da orientadora con respecto ó vindeiro curso (bacharelatos e FP).

. Asesoramento por parte da orientadora a alumnos propostos polo equipo de profesores para FP básica e os seus pais.

. Asesoramento por parte dos titores y orientadora a alumnos propostos polo equipo de profesores para PMAR e os seus pais.

Por outra banda cando, ó longo do curso, algún titor tiña algunha demanda concreta, o Departamento intentaba facilitarlle o asesoramento e a información precisa. Os titores e titoras realizaron moitas outras actividades.

De cara o vindeiro curso intentaremos de novo fomentar a utilización da mediación entre iguais como medio de resolución de conflictos. Tamén intentaremos fomentar as actividades que promovan a igualdade entre xéneros e o respecto a diversidade afectivo-sexual, priorizando os obxectivos do Plan de Igualdade do centro.

+ Continuar co Plano de Orientación Académica e profesional tal como se fixo o curso pasado, pero engadir novas actividades, recursos, estratexias..., intentando mellorar a formación e información dos distintos sectores da Comunidade Educativa nestes aspectos.

Leváronse a cabo a maior parte das actividades relacionadas coa orientación académica e profesional de xeito satisfactorio ata a suspensión das clases presenciais. Outras houbo que adaptalas ou anulalas. As que se realizaron desenvólvense principalmente a través de:

* Sesións de titorías, onde o asesoramento era levado a cabo polo titor e nalgúns casos pola orientadora, principalmente en 3º e 4º de ESO.
* Charlas informativas sobre as alternativas que se lles presentan unha vez que acaden o Título en Educación Secundaria.
* Asesoramento individualizado por parte do titor e/o da orientadora, a tódolos alumnos e alumnas de 4º de ESO que estiveron interesados, así como os pais que o solicitaron.
* de 4º de ESO e a súa relación coas modalidades de bacharelato e FP.
* Posteriormente a orientadora proporcionou o asesoramento máis individualizado ós alumnos e alumnas de 3º de ESO que o solicitaron.
* Visita organizada polo departamento de orientación ós IES polos que mostraron interese.
* Información a titoras de 4º de ESO das probas de acceso a ciclos de grado medio para que o comuniquen nas súas titorías. Asesoramentoindividualizado ó alumnado que o solicitou.

+ Asesorar á Comisión de Coordinación Pedagóxica nos temas de índole pedagóxico/didáctico que vaian xurdindo.

A Comisión de Coordinación Pedagóxica reuniuse tódolos meses do curso, e o Departamento de Orientación asesorou naqueles temas que lle foron demandados.

+ Analiza-las necesidades educativas do alumnado do CPI e do Centro Adscrito a el, facendo a correspondente avaliación psicopedagóxica cando sexa preciso. Como dixemos noutras ocasións, a orientadora adica unha gran parte do seu tempo as avaliacións psicopedagóxicas, xa que tódolos anos hai gran demanda. Este curso se realizaron os seguintes informes:

Avaliacións psicopedagóxicas novas: 2 en 4º de EP, 2 en 5º de EP, 2 en 6º de EP e 1 en 2º de ESO.

Revisións de avaliacións psicopedagóxicas: 1 en 1º de EP.

Informes para solicitar a discapacidade: 4

Informes solicitados por Menores: 1

Informes de derivación: 1

Solicitudes de Flexibilización da duración do período de escolarización: 1 en EP.

Quedaron sen facer 10 avaliacións psicopedagóxicas solicitadas polos titores e titoras.

+ Asesorar ós Departamentos Didácticos e os titores e titoras para pór en marcha as actividades de reforzo educativo para o alumnado que o precise, e asesorar na elaboración de Adaptacións Curriculares.

Este ano elaboráronse en colaboración cos profesores titores e titoras e co profesorado de área cinco Adaptacións Curriculares en E. Primaria e tres na ESO.

+ Traballar en colaboración con diferentes Servizos externos.

Parécenos importante traballar en colaboración cos diferentes servizos externos que poidan estar relacionados co centro e cos nosos alumnos. Este ano colaboramos principalmente cos seguintes servizos: Servizos Sociais do Concello, Aspaneps e gabinetes privados que atenden ós nosos alumnos.

+ Atender e asesorar individualmente ó alumnado que o solicite.

Desde o departamento de Orientación inténtase fomentar o asesoramento afectivo e emocional a aqueles nenos e nenas que máis o precisan. Este curso tivemos bastantes demandas neste sentido.

+ Asesorar ás familias e implicalas nas tarefas do centro e do colexio.

O Departamento de Orientación seguiu na súa liña neste aspecto e asesorou ás familias e impulsou a coordinación co centro de dous xeitos diferentes:

O primeiro caso deuse cando foi a propia familia a que solicitou asesoramento por parte do Departamento.

No segundo caso o Departamento de Orientación púxose en contacto cos pais, ben para conseguir información coa finalidade de facer a avaliación psicopedagóxica, ou ben para darlles algunhas orientacións que favorezan o desenvolvemento e progreso do seu fillo.

+ Colaborar co profesorado e co equipo directivo para poder levar á cabo todas estas tarefas e para dar resposta axeitada entre todos ás necesidades que vaian xurdindo.

O Departamento de Orientación colaborou dun xeito adecuado co profesorado, e tamén co Equipo directivo principalmente a través das Xefas de Estudio tanto de Primaria como de Secundaria.

FUNCIONAMENTO DAS AULAS DE APOIO DURANTE O CURSO

¨Aulas de Pedagoxía Terapéutica de Educación Primaria: A profesora de PT de Primaria con destino definitivo e a PT compartida co CRA atenderon a 39 nenos e nenas de Infantil e Primaria no transcurso do ano. A profesora de PT provisional atendeu a cinco alumnos e alumnas de xeito individual, e realizou apoios na aula ordinaria.

¨Aula de Pedagoxía Terapéutica de Educación Secundaria: Este ano a profesora de PT da ESO apoiou a 21 alumnos e alumnas desta etapa, todos dentro da aula ordinaria e destes 3 tamén na aula de PT.

¨ Aula de Audición e Linguaxe: Este curso os especialistas de AL atenderon a 17 alumnos e alumnas do centro. Todos estes alumnos foron atendidos fóra da aula, xa que o traballo específico de AL require atender ó alumnado nun espazo alternativo. Quedaron 12 nenos e nenas en lista de espera.

Neste centro contamos cun número elevado de alumnos con necesidades educativas especiais severas e permanentes, e a maioría destes alumnos precisan o apoio do profesor de AL. De tódolos xeitos para unha información máis exhaustiva do funcionamento da aula de AL durante o curso podemos remitirnos á memoria de AL.

É importante destacar que, debido o elevado número de alumnado con NEAE seguimos sen poder responder adecuadamente a todas as necesidades dos nosos alumnos e alumnas por falta de horario dispoñible, tanto en PT como en AL. Precisaríamos por tanto aumentar os recursos humanos tanto en Pedagoxía Terapéutica como Audición e Linguaxe.

**C) Conclusións.**

Como conclusións podemos dicir que de xeito xeral se cumpriron os obxectivos ata a interrupción das clases presenciais. De tódolos xeitos queremos destacar de novo que tanto o tamaño do centro como as características, complexidade e elevado número de casos de alumnado con NEAE (tanto do Concello como de concellos limítrofes), fan difícil que o departamento en xeral poida atender adecuadamente as necesidades do centro.

**ADAPTACIÓN DA PROGRAMACIÓN DO DEPARTAMENTO DE ORIENTACIÓN Á SITUACIÓN EDUCATIVA XERADA POLA CRISE SANITARIA**

**CPI ATIOS, VALDOVIÑO**

**Atención á diversidade**

* Alumnado con discapacidade motórica:
* *Contacto co alumnado e as familias***:**

Telefónico, por whatsapp e por correo electrónico

* *Coordinación cos seus titores:*

Telefónico, por whatsapp, por correo electrónico e reunións por videoconferencia (CISCO WEBEX).

* *Seguimento académico:*

Nun primeiro momento optouse por enviar actividades adaptadas con pictogramas ao correo electrónico das súas familias.

Posteriormente, recolleuse no colexio moito do material co que traballaban a diario na aula de PT e envióuselles ás súas casas, posto que precisan de material manipulativo (impreso a cor, plastificado, con imaxes de gran tamaño…) .

Actualmente se traballa da seguinte forma, e se non hai cambios que obriguen a cambiar e adaptar a metodoloxía de traballo seguirá sendo a seguinte: a profesora de PT envíalles unha “Planificación semanal” de actividades que deben facer coas súas familias, a modo das rutinas que facíamos no colexio: calendario, tempo meteorolóxico, numeración, libros adaptados de cada materia…

* *Seguimento emocional:*

Contacto telefónico coas súas familias unha vez á semana para realizar o seguimento emocional: escoitar as preocupacións e inquedanzas, tranquilizar, animar…

Nestas chamadas telefónicas A PT intenta tamén ter contacto cos eles e transmitirlles afecto, normalidade e tranquilidade.

* Alumnado con ACS:
* *Contacto co alumnado e as familias***:**

Telefónico, por whatsapp e por correo electrónico ou a través de Servizos Sociais do Concello.

* *Coordinación cos seus titores:*

Telefónico, por whatsapp, por correo electrónico e reunións por videoconferencia (CISCO WEBEX).

* *Seguimento académico:*

En xeral o seguimento académico do alumnado con AC por parte das profesoras de PT é o seguinte:

Envío a través do correo electrónico/whatsapp/servizos sociais de actividades previamente adaptadas segundo as súas necesidades.

Unha vez recibidas, as familias imprímenas ou as realizan no ordenador ou nas fichas en papel (no caso do traballo entregado pola educadora familiar do Concello) segundo o caso.

Se a familia o considera necesario reenvían as tarefas realizadas para a súa corrección por parte das PT, en ocasións por correo, escaneadas e noutras ocasións mediante fotografías, por whatsapp.

Nun principio custounos un pouco establecer unha rutina diaria de actividades, pois algunhas familias tiñan problemas co ordenador. Actualmente na maioría dos casos xa están perfectamente adaptadas a esta forma de traballar e todo flúe coa normalidade que se pode esperar nesta situación.

* *Seguimento emocional:*

As profesoras de PT teñen contacto telefónico coas familias aproximadamente unha vez á semana para interesarse por como se atopan, tanto física como animicamente e eles expoñen as súas preocupacións e inquedanzas, principalmente relacionadas coas repercusións que isto está tendo e terá nos seus fillos.

Nestas chamadas telefónicas tamén falan cos nenos e nenas coa finalidade de tranquilizalos, animalos e realizar un seguimento emocional.

* Alumnado con reforzo: nalgúns casos o un titor o titora solicita ó departamento tarefas para alumando que acudiu a PT durante o curso. Nestes casos o asesoramento é mais indirecto, xa que se realiza a través dos e das titores e titoras.
* *Contacto co alumnado e as familias***:**

O contacto coa familia lévao a cabo a súa titora e Servizos Sociais.

* *Coordinación cos titores:*

Telefónico, por whatsapp e por correo electrónico.

* *Seguimento académico:*

Prepáranse actividades en función das súas necesidades e na liña do que se traballaba antes da suspensión das clases.

Este material pode enviarse por correo ós titores e/ou ser impreso e entregado por medio de Servizos Sociais.

**Coordinación co profesorado**

Nalgúns casos o un titor o titora solicita apoio de departamento para asesoralo sobre diversas cuestións: tarefas para alumando que acudiu a PT durante o curso, estratexias de actuación con algún alumnado máis complicado, orientacións para as familias…

Por outro lado haberá coordinación cos titores e titoras do alumnado con NEE que finaliza a etapa para elaborar o Informe final de etapa regulado na lexislación vixente.

O Departamento de orientación tamén asesorará os titores e titoras na elaboración do informe individualizado de fin de curso do alumnado con NEAE.

O departamento asesorará na toma de decisións sobre as medidas educativas adecuadas ó alumnado como reforzos, exentos de francés 20/21, alumnado proposto para incorporarse a un PMAR no curso 20/21, apoio de PT ou AL, repeticións extraordinarias…

Este contacto e coordinación adoita ser telefonicamente ou por correo electrónico. Tamén se utilizará a videoconferencia.

**Coordinación cos Servizos Sociais do Concello**

Desde a suspensión das clases presenciais o departamento de orientación coordinouse cos Servizos Sociais do Concello a través da educadora familiar. Esta coordinación se realiza principalmente través de teléfono e correo electrónico. Os temas tratados responden as necesidades das familias do concello en todos os seus ámbitos: académicas, emocionais, de recursos…

**Orientación académica e profesional**

A orientación académica e profesional prioritaria no noso CPI é a de 4º de ESO. Esta orientación estaba realizada practicamente na súa totalidade antes da interrupción das clases presenciais: charlas informativas, visitas a IES do seu entorno, asesoramento individualizado a todo o alumnado e familias que o solicitou… De todos os xeitos na páxina de inicio do centro se encontra o contacto por correo electrónico da orientadora para xestionar as dúbidas e as preguntas destes ou calquera outro aspecto.

Para o asesoramento ó alumnado de 3º de ESO sobre as opcións de 4º ( gran parte do alumnado xa recibira este asesoramento por parte dos titores e titoras) tamén poden poñerse en contacto coa orientadora.

A charla sobre a ESO que realiza a orientadora a finais de curso ó alumnado de 6º de EP en principio queda suspendida. Intentaremos realizala si é posible convocando un día de finais de xuño ó alumnado por grupos. Se non é posible a realizaremos a principios do vindeiro curso.

**Coordinación entre os membros do departamento de orientación**

Cando se realiza entre dous membros adoita ser comunicación telefónica, cando é transmisión dunha información extensa adoita ser por correo electrónico. Tamén realizamos reunións de todo o departamento por videoconferencia.

**Ademais de continuar con estas tarefas os membros do departamento de orientación levarán a cabo aquelas outras que sexan requeridas para responder adecuadamente as necesidades que vaian xurdindo.**

Valdoviño, a 26 de xuño de 2020

Departamento de Orientación

Asdo: Cristina Martínez Romero